作者:無名氏
標題:薩真人夜斷碧桃花・金盞兒
內容:他將我廝溫存，我將他索殷勤。口兒未說早心兒順，俺兩個正是那不因親者強來親。(張道南雲)趁此月色，共飲幾杯，、豈不美乎？(正旦唱)你待要花前同酌酒，燈細論文。(張道南雲)如此好天良夜，只合早成就了洞房花燭，有甚心情還論文哩？(正旦唱)你則待風清明月夜，成就了花燭洞房春。(雲)相公，賤妾千金之體，一旦委之足下，只願你他日休負了人者。(張道南雲)小娘子放心，我若負了心呵，天不蓋，地不載，日月不照臨。我著你穩取五花官誥，駟馬香車，永為秦晉之匹也。(正旦雲)妾身與相公成此親事，或詩或詞，求一首珠玉，以為後會張本。(張道南雲)只是小官學問短淺，焉敢在小娘子跟前賣弄手作！(正旦雲)願求珠玉。(張道南做寫科)(詞雲)縞衣仙子來何處？咫尺近桃源路。說是武陵溪畔住，玉纖微露，金蓮穩步，只恐鶯花妒。邂逅劉郎垂一顧，何事匆匆便歸去。臨別叮嚀囑咐。柳亭花館，月窗雲戶，休把春辜負。右調寄青玉案。張道南作。(正旦雲)相公是好高才也。(張道南雲)蕪詞拙筆，徒汙仙眼耳。(正旦唱)。